Sukiyabashi Jiro ร้านอาหารญี่ปุ่นดังถูกถอดดาวมิชลิน เพราะไม่รับจองจากคนทั่วไป
Sukiyabashi Jiro ร้านอาหารญี่ปุ่นในโตเกียวที่โด่งดังจากสารคดีเรื่อง Jiro Dreams of Sushi เมื่อปี 2011 ทั้งยังได้ 3 ดาวมิชลินติดต่อกันมาตลอดทุกปีตั้งแต่ปี 2007 ถูกถอดดาวมิชลินแล้วในมิชลิน ไกด์ปี 2020 ล่าสุด เนื่องด้วยไม่เปิดรับจองจากคนทั่วไปคุณอาจสงสัย ถ้าอย่างนั้นเขารับจองจากใครกัน? คำตอบคือ เฉพาะลูกค้าประจำ หรือผ่านการจองจาก Concierge ของโรงแรมแถวหน้าเท่านั้น ดังนั้นหากคุณฝันอยากไปโตเกียวเพื่อลิ้มลองสักครั้ง ขอบอกว่าคุณอาจต้องฝันต่อไปร้านซูชิชื่อดังนี้ดำเนินการโดยปรมาจารย์ซูชิผู้ก่อตั้ง จิโร่ โอโนะ (Jiro Ono) ในวัย 90 กว่าปี และลูกชายคนโต โยชิกาสึ ซึ่งร้านที่ดังไปทั่วโลกนี้รับลูกค้าได้เพียง 10 ที่ต่อครั้ง ในราคาเริ่มต้นที่ 40000 เยน หรือราวๆ 11050 บาทต่อคนนอกจากนั้นชื่อเสียงของร้านยังโด่งดังขึ้นอีก เมื่อตอนนายกรัฐมนตรีญี่ปุ่น ชินโซ อาเบะ พาอดีตประธานาธิบดี บารัก โอบามา ของสหรัฐอเมริกาไปรับประทาน ซึ่งโอบามาระบุว่าเป็นซูชิที่อร่อยที่สุดเท่าที่เขาเคยได้กินมาเท่านั้นไม่พอ เชฟชั้นครูด้านอาหารฝรั่งเศสอย่าง โจล โรบูชง (Joël Robuchon) ยังเคยระบุว่า เป็นร้านอาหารโปรดของเขาร้านหนึ่งบนโลก และสอนให้เขาเข้าใจว่าซูชิเปรียบดั่งงานศิลปะอีกด้วยทางด้านโฆษกจากมิชลิน ไกด์ของญี่ปุ่น ได้เผยกับสำนักข่าว AFP ว่า เราพบว่าร้าน Sukiyabashi Jiro ไม่เปิดรับการจองจากคนทั่วไปแล้ว ซึ่งทำให้กลายเป็นร้านอาหารเชิงปิดที่นักชิมน้อยคนจะเดินทางไปชิมได้ และเรามีนโยบายที่เคร่งครัดในการคัดเลือกร้าน ซึ่งต้องเป็นร้านที่ทุกๆ คนสามารถเข้าถึงได้อย่างไรก็ตาม แม้มิชลินจะถอดดาวออก แต่สำหรับคนญี่ปุ่นแล้ว ร้าน Sukiyabashi Jiro ติดอันดับที่ 66 ร้านอาหารที่ดีที่สุดในโตเกียวเพียงเท่านั้นใน Tabelog ที่จัดทำโดยคนท้องถิ่น และนับตั้งแต่มิชลินเข้ามาจัดทำคู่มือในโตเกียวในปี 2008 ยังมีร้านอาหารชื่อดังอีกหลายร้านที่ไม่เคยปรากฏในคู่มือมิชลินปกแดง อาจเพราะเป็นร้านดังแต่ต้องเป็นสมาชิกเท่านั้นถึงเข้าไปรับประทานได้Photo: japantravel.comหลังจากมิชลินประกาศคู่มือปี 2020 ล่าสุดไปทั่วโลก ร้านที่ถูกถอดดาวก็มีจำนวนไม่น้อย อาทิ The Araki ร้านซูชิในย่านเมย์แฟร์ของลอนดอน ที่ถูกถอดดาวถึง 3 ดวงหลังจากเชฟลาออกกลับไปโตเกียว ขณะที่เชฟเมืองน้ำหอม เซบาสเตียง บราส์ (Sebastien Bras) ก็เรียกร้องให้มิชลินเอา 3 ดาวที่ให้เขาคืนไป เนื่องจากทนแรงกดดันและความคาดหวังไม่ไหว และเขาอยากเพียงแต่ทำอาหารตามใจตัวเองเท่านั้นขณะที่ร้านชื่อดังอาหารอร่อยของบ้านเราที่ใครหลายคนสงสัยว่าทำไมไม่ติดอยู่ในคู่มือมิชลินประเทศไทย บางทีอาจต้องกลับมามองดูถึงระบบการจองว่าเอื้ออำนวยให้ผู้ตรวจสอบ (Inspector) ได้เข้าไปลิ้มลองกับเขาได้หรือไม่ด้วยเช่นกัน ร้านอย่างมหาสาร หรือบ้านนวล จริงๆ มิชลินอาจอยากไปใจแทบขาด แต่แค่ดวงไม่ถึงและจองไม่เคยได้สักทีก็เป็นได้ ใครจะรู้?อ่านเรื่อง เชฟเกาหลีฟ้องมิชลิน โทษฐานเอาร้านไปใส่ในสมุดแดงโดยไม่ยินยอม ได้ที่นี่ภาพ: Getty Images White House / Pete Souza japantravel.comพิสูจน์อักษร: พรนภัส ชำนาญค้าอ้างอิง:
Sukiyabashi Jiro ร้านอาหารญี่ปุ่นในโตเกียวที่โด่งดังจากสารคดีเรื่อง Jiro Dreams of Sushi เมื่อปี 2011 ทั้งยังได้ 3 ดาวมิชลินติดต่อกันมาตลอดทุกปีตั้งแต่ปี 2007 ถูกถอดดาวมิชลินแล้วในมิชลิน ไกด์ปี 2020 ล่าสุด เนื่องด้วยไม่เปิดรับจองจากคนทั่วไป